Åpen post (debattprogram)

Åpen post er et norsk debattprogram som gikk på NRK Fjernsynet fra 1966 til 1971. Programmet ble ledet av Kjell Arnljot Wig og Per Øyvind Heradstveit. Programmet ble tidvis kontroversielt de årene det gikk, mye på grunn av debattformen og valg av tema. 

Wig introduserte det aller første programmet slik: «Jeg skal ikke komme med noen programerklæring for denne nye programposten, for her kan alt skje.»

Om programposten og temavalg
Åpen post skulle fra første stund av være et aktualitetsprogram som skulle ta for seg mer ømtålige emner enn det som tidligere hadde vært vanlig i norsk TV. Det skulle også skape en mer prinsipiell debatt omkring TV som diskusjonsforum samt skrelle vekk alt snikksnakk. Deltakerne besto foruten Wig selv, av et panel som representerte «folket og den sunne fornuft», en «anklager» som fikk muligheten til å komme med sin kritikk, og representanter for den institusjonen kritikken var rettet mot.

I løpet av høsten og våren 1966–1967 ble blant annet søkelyset rettet mot tema som fiskestoppen – i relasjon til hungersnøden i mange land, abortlovgivningen, kirkens forhold til samtiden, samespørsmålet, krigen i Midtøsten, spesialskolene og krigsinvalideproblemet. Programmet ble regnet som å ha samfunnsmessig verdi ved at en rekke følsomme temaer ble tatt opp. Særlig gjaldt dette debatten omkring krigsinvalideproblemet, som gikk over flere sendinger. Både dette og debattene om spesialskolene, abortlovgivningen og kirkens forhold til samtiden virket sterkt engasjerende på TV-seerne. Man regnet med at NRK i snitt fikk rundt  henvendelser per telefon eller brev i forbindelse med hver sending.

8. mai 1968 ble bispeflertallets «bannbulle» rettet mot de fraskilte tatt opp i programmet. Bakgrunnen var et brev fra landets biskoper til prestene, etter bispemøtet i 1967, der de fraråder at prestene vier fraskilte så lenge den tidligere ektefellen er i live. Universitetsstipendiat Inge Lønning kritiserte bispebrevet og pekte i debattprogrammet på den bestemmelse fra 1937 som ble tatt inn i ekteskapsloven, om at en prest av samvittighetsgrunner selv kunne velge i dette spørsmål, og ikke behøvde å la seg presse av et diktat fra biskopene. Biskop Alex Johnson sa imidlertid at det var bedre å nekte alle enn noen få. For teolog og professor Carl Fredrik Wisløff var Jesu ord, «Det Gud har innstiftet skal menneskene ikke skille ad», avgjørende for at fraskilte ikke kunne vies. Det rådet en viss enighet om en revisjon av kirkens vigselsrett som den nest beste løsningen. Spørsmålet ble senere tatt opp i Stortinget.

Registrering av kommunister eller kommunistsympatisører ble tatt opp som tema 13. november 1968, der blant andre justisminister Elisabeth Schweigaard Selmer deltok. En vesentlig del av programmet var viet den såkalte Austad-saken. Denne refererte seg til at Finn Austad ved en lekkasje i 1950-årene hadde fått kjennskap til at han var oppført i overvåkingspolitiets arkiv som "K-symp" – kommunistsympatisør. I programmet ble det også tatt opp generelle spørsmål om arkivene i overvåkingstjenesten.

Kritikk
En av de mest omfattende kritikkene mot programmet gikk på påstander om at Åpen post fungerte som en «Folkedomstol». Dette prinsippspørsmålet ble tatt opp i avisenes lederspalter og på annen måte.

Denne kritikken ble særlig hard da filmskaperen og forfatteren Arne Skouen, i et av programmene bidrog til en het debatt om Norges spesialskoler, hvor postulater og beskyldninger ble fremsatt – uten at de ble dokumentert og uten at de som ble angrepet hadde anledning til å ta til motmæle. Regjeringsadvokaten omtalte programmet som ensidig, ubalansert og direkte urettferdig overfor dem kritikken rammet. Kritikerne mente at programmet fikk en karakter av et slags offentlig forhør – med programlederne i rollen som vanligvis aktor har i det norske rettssystemet.

I debatten som fulgte ble det blant annet pekt på at man var inne på en farlig vei, hvis man skulle opphøye et TV-program til en slags «folkedomstol». Wig og Heradstveit ble nødt til å finne seg i at søkelyset ble rettet mot det ansvar som programledelse i et massemedium med fjernsynets slagkraft representerer. Til sitt forsvar opplyste NRK at Åpen post var et eksperiment og at de skulle ta med seg lærdommen fra kritikken i programmets videre ferd på TV-skjermen.

9. januar 1969 skapte programmet nok en omgang med kritikk etter en sending om uteliggernes problemer. Før debatten i studio fikk man se et intervju med to uteliggere «Jostein» og «Kalle» i Oslo. De fortalte at de frøs, og publikums reaksjon var spontan – folk strømmet til med kaffe og klær til de to stakkarne. Det falt derimot mange krasse ord da det noen dager etter kom frem forskjellige ting om de to uteliggerne. Den ene ble gjenkjent for politiet i forbindelse med en rekke «fylleran» og fikk flere ukers fengselsstraff, i tillegg til de 19 år han allerede hadde sittet inne. Den andre av uteliggerne «Jostein», viste seg å ikke være uteligger i det hele tatt. Han ble to måneder før innslaget flyttet inn på Oslo Indremisjons gamlehjem og var i de beste hender.

Kritikk av programlederne
Av programlederne var det særlig Kjell Arnljot Wig som ble kritisert, både av deler av pressen og i diverse leserinnlegg. På det verste var han Norges mest utskjelte programleder. «Wig er utvilsomt begavet, men så begavet er han ikke at han kan tillate seg hva som helst på et offentlig kommunikasjonsnett som TV-en er», skrev en leser til Dagbladet i 1967. Arbeiderbladet skrev i 1970 følgende: «Han kan åpenbart ikke dresseres til å vise vanlig høflighet – eller til å la saken spille hovedrollen. I flere år har han i virkeligheten bare laget ett eneste program i forskjellige varianter, og det er et program om Kjell Arnljot Wig». Dagblad-leser (rundt 1970): «På vegne av mange TV-seere henstiller jeg til programledelsen i NRK om å frata Kjell Arnljot Wig hans funksjoner i Åpen post inntil han har lært seg allmenn høflighet.» .

Klimaks ble nådd i mai i 1971, da Wig kom tilbake med en ny runde Åpen post og lanserte den slik: «Jeg tror vi kommer til å reise en storm i kveld ...» og stilte følgende temaspørsmål i debatten: «Er Stortinget i ferd med å bli en parodi på seg selv?». Denne sendingen skulle bli slutten for Åpen post, og beslutningen ble stort oppslått i Dagbladet: «NRK-sjefen Hans Jacob Ustvedt har nedlagt veto mot at programmet skal fortsette under Kjell Arnljot Wigs ledelse. Beslutningen er tatt etter at han i går så skandaleprogrammet fra torsdag, som er blitt skarpt kritisert i en samlet Oslo-presse.»  .

Forbudet gjaldt imidlertid ikke andre programmer, og Wig kom tilbake allerede i 1972, først med programposten «Kanal X» og i 1973 med «Ditt Vitne» hvorpå Dagbladet skrev «Kjell Arnljot Wig klarte det igjen: «Ditt vitne» – et litterært sirkus av laveste klasse.»  

Kritikken mot Heradstveit gikk på hans meget direkte tale, og ikke alltid like objektive framstilling av sakene. Kringkastingssjefene Hans Jacob Ustvedt og Torolf Elster måtte stadig ut i avisene og redegjøre for NRKs redaksjonelle linje etter Heradstveits opptreden på skjermen. Heradstveits programlederstil ble besvart med hatbrev, avskyartikler i avisene og programboikott fra politikere. I 1968 sa han til sitt forsvar i Dagbladet at disse «reaksjonene forteller at store deler av det norske folk ikke er modne for denne form for journalistikk som skreller vekk alt snikksnakk». .
Annet
Humorprogrammet med samme navn, Åpen post, som gikk på NRK1 fra 1998 til 2002, harselerte løst med konseptet til Åpen post.

Som kuriositet kan en nevne at både programledere og inviterte debattanter ofte røykte åpenlyst under sending. Dette var mer vanlig på den tiden.

Åpen post ble parodiert av Trond Kirkvaag med flere under tittelen Åpen ost.

Episoder
+No.
overallNo. in
seasonTittelProgramlederSendt fraDeltagereDatoKveldens teamer er: Kritikk av NRK. Fjernsynsoperaer. Årsakene til den pågående fiskestoppen. Boka "Det jeg husker best". I panelet: Lensmann Asbjørn Haarberg, overlærer Tove Pihl og professor Otto Bastiansen. Programledere: Kjell Arnljot Wig og Per Øyvind Heradstveit. Debattprogram sendt fra Centralteatret.Kjell Arnljot Wig og Per Øyvind HeradstveitCentralteatret1966Kveldens temaer er: Markedsføring av norske fiskeriprodukter i utlandet, fiskemel og makrellpostei til ulandene og fiskestoppen. Krigsinvalidenes pensjon. Boka "Lev og lev lenger".Kjell Arnljot Wig og Per Øyvind HeradstveitCentralteatret1966Temaer: Utdanning av musikere i Norge, dissenterloven og utviklingen i Hellas under desemberkuppet.Arnljot Wig og Per Øyvind HeradstveitCentralteatretDeltakere er bl.a. Robert Levin, Ragnar Horn, Per Lønning, Aase Lionæs og Finn Gustavsen.1967Tema er: Radikal protestantisme - alvor eller moteretning? Forfatteren Odd Eidem innleder debatten. Kjell Arnljot Wig og Per Øyvind HeradstveitDovrehallenEllers deltar bl.a. Berge Furre, Anders C. Sjaastad, Gunnar Magnus, Hallgrim Berg og Sigurd Allern. 1967Kveldens temaer: Intervju med Simon Wiesenthal. Regjeringskrise.Kjell Arnljot Wig og Per Øyvind HeradstveitCentralteatretDeltakere er bl.a. Gunnar Garbo, Paul Thyness, Arve Solstad, Egil Sundar og Guttorm Hansen. 1967Kveldens temaer er: Hundemordparagrafen. Er den norske kirke i utakt med tiden?Kjell Arnljot Wig og Per Øyvind Heradstveitfra CentralteatretDeltakere er bl.a. Anders Lange, Ulf Gleditsch, Tove Pihl, Trygve Bull og Per Lønning.1967Kveldens temaer er: Abort. Dødens mysterier.Kjell Arnljot Wig og Per Øyvind HeradstveitCentralteatretDeltakere er bl.a. Aase Lionæs, Hilmar Iversen, Øyvind Bjorvatn og Herbert Tingsten1967Kveldens temaer er: Spesialskolene. U-hjelpsaksjonen. Abortlovgivningen i Norge.Kjell Arnljot Wig og Per Øyvind HeradstveitCentralteatretDeltakere er bl.a. Arne Skouen, Trygve Bore, Haakon Lie, Hilmar Iversen og Torild Skar.1967Kveldens temaer er: Sult i India. Krigsinvalider. Fiskestopp og uhjelp.Kjell Arnljot Wig og Per Øyvind HeradstveitCentralteatretI panelet: Lensmann Asbjørn Haarberg, rektor Tove Pihl og journalist Hans Vatne.1967Det blir intervju med kirke- og undervisningsminister Kjell Bondevik, og Lila Luz skal synge på ketsjuaspråket. Ellers blir det debatt om de eldres situasjon i dagens Norge.Kjell Arnljot Wig og Per Øyvind HeradstveitCentralteatret1968Temaer som diskuteres: Venstre og partiets radikale politikk. Etableringskontroll. Lindstrømsaken. Arbeidstidsforkortning.Kjell Arnljot Wig og Per Øyvind HeradstveitDeltakere er bl.a. Gunnar Garbo, Kåre Willoch, Olav Brunvand, Arthur Berg og Tor Aspengren.1968Temaer som diskuteres: Kunstanmeldere og sensur. Kirkelig vigsel av fraskilte.Kjell Arnljot Wig og Herbjørn SørebøCentralteatretDeltakere er bl.a. Morten Krohg, Kai Nyquist, Tord Godal og Inge Lønning. 1968Temaer som diskuteres: Er all nød avskaffet i Norge? Frihet og rettigheter i fagorganisasjonene.Kjell Arnljot Wig og Per Øyvind HeradstveitCentralteatretDeltakere er bl.a. Alette Hoel Hermansen, Finn Alexander, Karsten Torkildsen og Johan B. Hjort. 1968Tema for kvelden er: Krisen i Venstre. Sterkere offentlig styring av bankvesenet i Norge.Per Øyvind HeradstveitHandelshøyskolen i Bergen.Deltakere er bl.a. Gunnar Garbo, Ole Myrvoll, Erik Brofoss, Finn Henriksen og Torstein Dahle.1969Tema for kvelden: Transplantasjoner - etiske, medisinske og juridiske problemer.Per Øyvind HeradstveitCentraltheatretDeltakere er bl.a. Arthur Jores, Clarence Crafoord, Ole Jacob Malm og Hallvard Rieber-Mohn.1969Tema for kvelden er: Venstres forhold til koalisjonen. Sensur av film gjennom politiske organer med bakgrunn i "The Green Berets". Per Øyvind Heradstveit og Sverre TinnåCentraltheatretDeltakere er bl.a. Kjell G. Rosland, Hallvard Eika, Brynjulf Bull, Sylvi Kalmar, Bjørn Bjørnsen og Wenche Blomberg.1969Ekstrasending i forbindelse med NRKs og SRs beslutning om ikke å sende sportsreportere til EM i friidrett i Athen.Per Øyvind Heradstveit og Sverre TinnåCentraltheatretDeltakere er bl.a. Hans Jacob Ustvedt, Reidar Hirsti, Andreas Papandreou og Lars Gyllensten.1969Tema for debatten er: Redningstjenesten til sjøs. Naturforurensing - kvikksølv og DDT.Kjell Arnljot Wig og Per Øyvind HeradstveitCentraltheatretDeltakere er bl.a. Elisabeth Schweigaard Selmer, Leif Rosenvold Lund, Valfrid Poulsson, Per Borten og Olav Gjærevoll.1969Tema for kvelden er: Pop som massekultur kontra "åndssnobberi", med bakgrunn i Melodi Grand Prix. Forbud mot drivgarnfiske etter laks.Kjell Arnljot Wig og Per Øyvind HeradstveitCentraltheatretDeltakere er bl.a. Amalie Christie, Elisabeth Grannemann, Rolv Wesenlund og Per Hjermann.1969Tema for debatten er: Kraftutbygging i Aurlandsdalen.Kjell Arnljot Wig og Herbjørn SørebøCentraltheatretDeltakere er bl.a. Per Borten, Sverre Walter Rostoft, Vidkunn Hveding og Knut Fægri.1969Tema for debatten er: Innstilling om endring i rusdrikkloven og Uteliggere i Oslo.Kjell Arnljot Wig og Herbjørn SørebøCentraltheatretDeltagere er bl.a. Øystein Søraas, Lars Roar Langslet, Egil Aarvik og Andreas Grasmo. 1969I kveldens program får man innblikk i hvordan det er å være pasient på Sunnaas sykehus. Det er både sang og musikk, film fra livet på sykehuset, og intervju med flere pasienter.Kjell Arnljot Wig og lege Kirsti BronderSunnaas sykehusDeltakere er bl.a. ekteparet Birgit og Rolf Sunnaas, og Per Aabel. 1970Kveldens temaer er: Utleiekonflikten i Chat Noir. Mangelfull ambulansetjeneste og mottakerapperat ved norske sykehus.Kjell Arnljot Wig og Frantz SaksvikChat Noir og i studio på MarienlystDeltakere er bl.a. Rolv Wesenlund, Olav Thon, Kaare Solheim og Jo Benkow.1970Kveldens tema er: Voldsforbrytelser i Norge. Beslutningstaking i Stortinget, med bakgrunn i Mardøla-aksjonen.Kjell Arnljot Wig og Frantz SaksvikCentraltheatretDeltakere er bl.a. Håkon Wiker, Kristen Nygård, Per Borten og Vidkunn Hveding. 1970Tema for debatten er mål og metoder i SUF (m-l).Kjell Arnljot Wig og Frantz SaksvikDeltagere er bl.a. Sigurd Allern, Tron Øgrim, Pål Steigan, Viktor Stein, Odd Eidem og Ragnar Kalheim. 1970Tema for debatten er NORDØK og Biafrakrigen.Per Øyvind Heradstveit og Herbjørn SørebøDeltagere er bl.a. Olof Palme, Per Andersen, Arvid Ofstad, Torstein Dahle og Tim Greve. 1970
Referanser

Kilder
 Hvem hva hvor 1968, 69 & 70

 Eksterne lenker 


Kategori:TV-produksjoner på NRK
Kategori:Norske nyhets- og aktualitetsprogrammer på TV
Kategori:Norske TV-produksjoner fra 1960-årene
Kategori:Norske TV-produksjoner fra 1970-årene